મારે ઘણી સ્ત્રીઓ જે લખવા ઇચ્છતી હોય તેને પ્રેરણા આપવી છે કે ‘તમને લખવું છે? તો શેની રાહ જુઓ છો? ઉપાડો કલમ અને લખવા બેસી જાઓ.’ મહાન સર્જક અને જુવાન લેખકોના પ્રેરણાપાત્ર સર જેમ્સ રસેલ લોવેલે ૧૮૪૮માં લખેલું કે ઇન ક્રીએટિંગ ધ ઓન્લી હાર્ડ થિંગ ઇઝ ટુ બિગિન. કંઈ પણ સર્જવામાં પીડાદાયક કે તકલીફ છે કે એ સર્જન કેમ શરૂ કરવું? સર જેમ્સ તમને પાનો ચડાવે છે કે તમને સર્જવાનું મન થાય એટલે કોઈના બાપની સાડીબાર રાખ્યા વગર કલમ ઉપાડો અને લખવા બેસી જઈને લખવા માંડો. અમેરિકાના ચાર પ્રમુખો આવી રીતે લેખકમાંથી પછી પ્રમુખ થયા હતા. તમે સાહસ કરશો તો એક દિવસ તમેય પ્રખ્યાત થશો. પણ ચાલો, બધું ભૂલી જાઓ અને લખવાનું શરૂ કરો. સાબરમતીની જેલના ગુનેગારો સર્જક બની શકે છે તો તમે કેમ નહીં?